Author: John Sommerset

Invitation til afskedsreception på Rødovre Byggelegeplads
Susanne Dam Hardø som er formand i Byggerens støtteforening RBV har nu valgt at trække sig efter mange år, fra posten som formand for Byggerens støtteforening (RBV).
I den anledning vil børn, personale og RBV gerne invitere alle nuværende og gamle byggerbørn, forældre, personaler samt RBV´er til reception for Susanne fredag d. 18.3. kl. 16-17 på vores allesammens Bygger.

Susanne har været en del af Rødovre Byggelegeplads i mere end 38 år, hvor hun trådte ind på Byggeren med sit første barn. Og siden er Susanne blevet hængende. Der kom jo flere børn, der også skulle gå på Byggeren. På Byggeren har der været en masse arrangementer, hvor Susanne altid var at finde med sammen de mange andre gode forældre og RBV´er, som ville gøre lidt ekstra for at skabe trivsel på Byggeren.
Både i RBV og ved alle Byggerens mange arrangementer stillede Susanne altid op—om det var hjælp ved arbejds- weekender, til pilefletteri, tog fri fra arbejde en uge for at lave dejlig mad til byggerbørnene på Lønstrup- kolonien, købte ind og solgte kaffe og kage til vores arrangementer, solgte juletræer på Rødovregård eller på Rådhuspladsen, lavede pizzaer til bordtennis- turneringen osv, osv. Alt sammen for at bidrage til at de mange byggerbørn kunne få nogle gode og positive oplevelser og udviklingsmuligheder.
Susanne er et fantastisk menneske med en god humor og positiv energi, kombineret med praktiske og organisa- toriske evner, der gør det så dejligt at være sammen med. Susanne som mange også kender som dagplejemor cyklende rundt i kommunens rekreative områder i kassecyklen med 3-4 glade børn, er afholdt af alle—ikke mindst af alle de mange børn, der er passeret gennem Susannes varme og omsorgsfulde hænder og rummelige hjerte.
Håber mange vil komme forbi og hjælpe os med at sige tak til Susanne og gøre dagen festlig.
Vel mødt fredag d. 18.3. kl. 16-17 på Rødovre Byggelegeplads